Cegar tengkuk merah (burung)

Category:Articles with 'species' microformats

Cegar tengkuk merah (Enicurus ruficapillus) ialah spesies burung dalam keluarga burung sambar, Muscicapidae. Spesies ini adalah ekajenis, tidak mempunyai subspesies. Ia ditemui di Ranah Sunda, di selatan Burma dan Thailand ke Semenanjung Malaysia, serta Sumatera dan Borneo. Spesies ini tidak berhijrah.Collar, N. (2017). 

 Habitat dan taburan 
Spesies tersebut ditemui di sepanjang sungai dan sungai yang jernih di tanah pamah dan hutan hujan bukit. Ia juga boleh ditemui di semak sekunder, rabung kering, dan di sepanjang jalan pembalakan. Ia ditemui dari paras laut hingga , kecuali di selatan Thailand, di mana ia hanya mencapai .Collar, N. (2017). 

 Pemerihalan 
Cegar tengkuk merah ialah  panjang dan berat . Kepala jantan berwarna berangan, dengan dahi putih dan muka hitam. Sayapnya berwarna hitam dengan sorot sayap berwarna putih. Dadanya berwarna putih dengan sorotan hitam, memudar ke arah perut putihnya. Punggungnya berwarna putih dan ekornya berwarna hitam dengan jalur putih dan hujung putih. Betinanya mirip jantan kecuali pada bahagian belakang dan bahunya berwarna berangan. Cegar tengkuk merah berseru dalam penerbangan, samada satu atau tiga siulan.Collar, N. (2017). 

 Tingkah laku 
Cegar tengkuk merah mencari makan berhampiran air, memakan pelbagai jenis serangga termasuk lelawi, kumbang, semut, dan ulat. Ia juga telah dirakamkan memakan ular. Sarangnya ialah berbentuk terangkup diperbuat daripada gentian tumbuhan, dilapisi rangka daun, dan dihias di luar dengan lumut. Sarang tersebut dipasang dengan lumpur ke batu atau tebing. Saiz sangkaknya ialah 2 biji telur, yang berwarna putih atau merah jambu pucat dan ditandakan dengan bintik-bintik perang kemerahan dan tanda bawah warna ungu. Spesies tersebut ialah penyemang untuk burung sewah gila.Collar, N. (2017). 

 Status 
Ia diancam oleh kehilangan habitat, kerana hutan tanah pamah kawasan julatnya sedang pantas digondol. Ia dijangka akan kekal di habitat bukit, dan dikelaskan sebagai hampir terancam.Collar, N. (2017). 

 Rujukan 

Kategori:Enicurus